- Hindi News
- National
- निजी स्कूलों के बच्चों को टेंपो में असुरक्षित तरीके से ढो रहे चालक, दुर्घटना का खतरा
निजी स्कूलों के बच्चों को टेंपो में असुरक्षित तरीके से ढो रहे चालक, दुर्घटना का खतरा
कलेक्टरशुचि त्यागी की अध्यक्षता में शुक्रवार को कलेक्ट्रेट में हुई जिला यातायात समिति की बैठक में कई महत्वपूर्ण निर्णय लिए गए। कलेक्टर और पुलिस अधीक्षक राजेश सिंह ने यातायात प्रभारी को निर्देश दिए कि सुरक्षित यातायात के लिए ज्यादा प्रभावी रूप से काम लें। गुलाब बाग पर की गई नई व्यवस्था की सराहना करते हुए दुर्घटना संभावित रोड धौलपुर-करौली, बाड़ी-बसेड़ी पर ज्यादा ध्यान देने के निर्देश दिए। जिले से गुजर रहे राष्ट्रीय राजमार्गों और अन्य बड़े मार्गों पर सड़क पर रिफ्लेक्टर लगाए जाएंगे। ये दिन में सूर्य की रोशनी से रिचार्ज होते हैं तथा रात को चमकते हैं। जिससे दुर्घटना होने की आशंका कम हो जाती है। वर्तमान में सरकारी और निजी विद्यालयों के विद्यार्थियों को टेंपो असुरक्षित तरीके से ढो रहे हैं, जिससे दुर्घटना का खतरा है। कलेक्टर ने जिला परिवहन अधिकारी सतीश चौधरी को निर्देश दिए कि इन वाहनों की जांच करें। जिस वाहन के पास बाल वाहिनी का लाइसेंस नहीं हो, उसमें विद्यार्थियों को बैठने दें। इसके लिए अभिभावक और विद्यालय प्रशासन को भी समझाएं। धौलपुर शहर अन्य कस्बों में यहां तक कि नेशनल हाइवे पर भी कुछ टेंपो चालक खतरनाक तरीके से वाहन चलाते हैं, वाहन को कहीं भी रोक देते हैं। कैसे भी ओवरटेक कर देते हैं, जिससे दुर्घटना का खतरा रहता है। कलेक्टर ने पुलिस उप अधीक्षक जसवंत सिंह बालोत और जिला परिवहन अधिकारी को निर्देश दिए कि ऐसे टेंपो चालकों के खिलाफ कड़ी कार्रवाई करें, उनके टेंपो जब्त करें और लाइसेंस निरस्त करें। नाबालिग को टेंपो चलाने देने टेंपो में म्यूजिक सिस्टम लगे होने पर जब्त करने के निर्देश दिए। बैठक में अतिरिक्त जिला कलेक्टर नरेन्द्र सिंह चौहान, सार्वजनिक निर्माण विभाग के अधिशाषी अभियन्ता आरबी मंगल समेत अन्य अधिकारी भी उपस्थित थे।
वन-वे और नो वे के साइन बोर्ड लगाए
पुलिसअधीक्षक राजेश सिंह ने नगरपरिषद आयुक्त शशिकांत शर्मा को निर्देश दिए कि शहर में जितने भी वन वे और नो वे हैं, वहां एंट्री प्वाइंट और उससे कुछ दूर पहले इस बाबत साइन बोर्ड लगाएं। जिससे आमजन को इसकी पूरी जानकारी हो और वह जाम में फंसे। यह व्यवस्था सुबह 8 बजे से शाम 8 बजे तक रहेगी।
वर्कशॉपके निर्माण में तेजी लाएं
कलेक्टरने रोडवेज अधिकारी को निर्देश दिए कि रोडवेज वर्कशॉप के निर्माण में तेजी लाकर पुरानी वर्कशॉप को वहां शिफ्ट करने का काम धीरे-धीरे शुरू करें। कलेक्टर ने वेंडिंग और नॉन वेंडिंग जोन अधिसूचित करने के काम में तेजी लाने के भी निर्देश दिए।
धौलपुर. कलेक्ट्रेट सभागार में यातायात समिति की बैठक लेती कलेक्टर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva